Dermed blir det lettere å få arrestert og overlevert mistenkte og straffedømte utenfor Norge. – Med arrestordren på plass vil det bli enklere å få overlevert mistenkte og straffedømte mellom Norge og EU-land – og overlevering vil kunne skje betydelig raskere enn i dag, sier justisminister Knut Storberget (Ap). Han framholder at avtalen, som har eksistert mellom EU-landene siden 2004, har vært svært vellykket og hyppig brukt i rettsforfølgelse over landegrensene. Mens overleveringstiden i EU i dag ligger på et par måneder eller mindre, kan utlevering til og fra Norge ta over et år. Forslaget om gjennomføring av avtalen ble fremmet i statsråd fredag.